Ազգային ժողովի այսօրվա նիստը դարձյալ սկսվել է նախօրեին քննարկված օրինագծերի քվեարկությամբ: Հետո արդեն պատգամավորներն անցել են արտահերթ նիստի օրակարգին: Հիշեցնենք, որ այն հրավիրվել է կառավարության նախաձեռնությամբ՝ օրակարգային 7 հարցով: Բուռն քննարկումներ են ծավալվել նախագահի լիազորությունների կրճատման առիթով. ամբողջությամբ կառավարման խորհրդարանական համակարգի անցնելուց հետո որոշ լիազորություններ կանցնեն վարչապետին: Օրինակ՝ նախագահը ներում շնորհելու իրավունք չի ունենա, չի լինի անվտանգության խորհրդի կազմում: Էդմոն Մարուքյանը տարակուսում է. գուցե Սահմանադրությամբ ընդհանրապես նախագահի ինստիտուտ չնախատեսեինք, եթե նրան որեւէ իրական լիազորություն չէինք տալու: